text: Sains Alessins esgarda la pucele.
   Assés i ardent candoiles et lanternes.
   Mout la vit gente et couroiteuse et bele;
   Ses oels en tome vers le signour celestre
   Qu’il amoit plus que nule riens terrestre:
   «Elas», dit-il, «com fors pechiés m’apresse!
   S’or nen m’en vois, jou crien que ne te perde;
   Qui me fesis, pére qui tout gouvernes,
   PageV01P226
   Regarde moi de tes clers ex en terre,
   Que ne perdés ne moi ne la pucele.
   Donnés moi, sire, itel service faire,
   C'onques diables de nous dous n'ait poeste.
   Mes péres m’aime; si cuide grant bien faire.
   Qui me desfie de la vie terestre:
   Tollir me vieut nostre signour celestre.»
  